Tiber

Tiber (italiensk: Tevere, latin: Tiberis) er den tredje lengste elven i Italia på 406 km. Den har sine kilder på fjellet Fumaiolo i Appenninene i provinsen Emilia-Romagna, og renner gjennom Umbria og Lazio til Tyrrenhavet hvor den renner ut mellom byen Ostia og Fiumicino. Siden romertiden har elvedeltaet blitt forlenget med tre kilometere.Tiber River i Encyclopædia Britannica Elven er særlig kjent ettersom den renner gjennom Italias hovedstad Roma, som ble grunnlagt på elvens østre bredder.

 Navn og etymologi 
Det er sannsynlig at navnet «Tiber» har et førlatinsk opphav, som det romerske navnet Tibur (dagens Tivoli i Italia), og navnet kan være av italisk opphav. Samme rot finnes i det latinske praenomen Tiberius. Det finnes òg etruskiske varianter av dette praenomen, som Thefarie (fra det faliskiske navnet på Tiber,Bakkum, Gabriël: The Latin Dialect of the Ager Faliscus: 150 Years of Scholarship, s. 206 hos Google Books. Besøkt 21. april 2016 *Tiferios, som bokstavelig talt betyr «(han) fra Tiber» > *Tiferis – «Tiber») og Teperie (via det latinske hydronymet Tiber)"Tiber". Concise Dictionary of World Place-Names. John Everett-Heath. Oxford University Press 2005.George Davis Chase, "The Origin of Roman Praenomina", i Harvard Studies in Classical Philology, vol. VIII (1897) Selv om det ofte hevdes så finnes det ingen bevis som støtter et etruskisk opphav, og det er mer sannsynlig at etruskerne tok til seg disse begrepene fra de innfødte italiske befolkningene, særlig gitt det faliskiske språks karakteristiske f/b-lydkorrespondanse med latin som er bevart i etruskiske former.

 Historie 
Tiber gikk jevnlig over sine bredder, og dette skapte fuktige områder der malariamyggen trivdes. Som en følge av dette regnet man i 1869 med at to tredjedeler av befolkningen i Lazio-regionen, der Roma ligger, var kronisk malariasyke. Geriljalederen Garibaldi mente at løsningen måtte være å lede Tiber rundt Roma, men dette ble det aldri noe av. I stedet begynte man i 1907 en oppdemning av elven der den flyter gjennom hovedstaden. Skurene i slummen langs elven ble revet, og høye murer reist som et vern mot vannmassene.Arnhild Skre: La meg bli som leoparden (s. 257-8), forlaget Aschehoug, Oslo 2009, ISBN 978-82-03-29187-6

 Referanser 

 Eksterne lenker 

  Bruer over Tiber

Kategori:Elver i Italia
Kategori:Nedbørfelt til Middelhavet
Kategori:Roma